Igal digitaalsel fotoaparaadil on olemas avaus, kuhu sisestada mälukaarti. Mõni digikaamera ilma kaardita üldse pilti ei teegi. Praegusel hetkel on kindlasti kõige levinumaks mälukaarditüübiks Secure Digital ehk SD mälukaart. Neid on aga poes nii palju erinevaid, et esmapilgul võib see küllus pea lausa sassi ajada. Vähe sellest, et silmade ees virvendavad erinevad tootjad ja gigabaidid - SD mälukaardid jagunevad veel tavalisteks SD kaardtideks ja SDHC kaartideks. Peagi on pärale jõudmas ka SDXC kaartide tulv. Kõigil neil on veel erinevad kirjutamiskiirused. Millist siis valida?